
N úmero 324. Setmana del 8 al 14 de setembre de 2004 

Clos va fer una aparició espectacular al Fòrum el passat dia 6. En presentar els membres que lliuraven els premis de laUnesco,va presentar el President del Senegal com el del Sudan i va atorgar un premi aStutgart, que no havia estat ni nominada per laUnesco. 


El Fòrum: la gran impostura 


500 PERSONES CRIDAN PEL TANCAMENT DEL FÒRUM I L'OBERTURA DE FRONTERES 

El Fòrum es blinda de policies davant una protesta 
contra la hipocresia del Congrés d'Immigració 

Una acció a l'interior del recinte és interceptada i impedida per la policia nacional 


AnTICAPITAUSM E I RURBANISME 


El retorn de la Massa Crítica: 


«Utilitza la bici cada dia 
i celebra-ho un cop al mes» 


Barcelona.- Des de l'Assemblea per la Regu¬ 
larització sense Condicions i des de l'Assem¬ 
blea de Resistències al Fòrum es va convocar 
el passat dissabte 4 de setembre una jornada 
de protesta a les portes del recinte del 
Besòs. Prop de 500 persones, la gran majoria 
immigrades i moltes d'elles sense papers, 
varen haver de fer la manifestació al final de 
la Rambla Prim, ja que el lloc on originària¬ 
ment es volia dur a terme estava pres literal¬ 
ment per la policia. Totes les entrades i 
proximitats al recinte del Fòrum estaven 
completament blindats amb desenes d'a¬ 
gents antiavalots, les boques del metro (on 
s'hi feien controls) i l'accés a través de la 


ronda litoral també eren presos per policies. 
La consigna era no deixar apropar la protes¬ 
ta fins al recinte i impedir que els visitants 
veiessin pancartes com "Tanquem el Fòrum, 
obrim fronteres” o "Prou d'hipocresia, fora la 
Llei d'Estrangeria”. També s'hi va fer una nova 
acció del Forumatón, on qualsevol vianant 
podia agafar un rètol i fotografiar-se amb 
slogans crítics amb el Fòrum. La convo¬ 
catòria sorgia arran de la celebració del dià¬ 
leg "Moviments humans í immigració” que 
sota la presidència de persones com Joan 
Clos, Pasqual Maragall i Consuelo Rumí 
(Secretaria d'Estat d'Immigració) volia donar 
la imatge d'una societat catalana oberta i 


tolerant amb els vinguts de fora. Des de l'ex¬ 
terior es denunciava la contradicció d'aque¬ 
st discurs amb l'existència de la Llei d'Estran¬ 
geria i la gestió de Centres d'Internament 
d'Immigrants sense papers, 

Pancartes requisades 

A l'interior del recinte del Fòrum també s'hi 
va voler protestar la mateixa tarda de diss¬ 
abte amb pancartes i octavetes, però agents 
policials van identificar als manifestants i 
varen requisar les pancartes. Dissabte des de 
la direcció del Fòrum varen convertir els ex¬ 
teriors del recinte en la millor de les metà¬ 
fores del que significa l'Europa Fortalesa. 

Barcelona.- El passat divendres 3 de setem¬ 
bre, com cada divendres primer de mes, fou 
convocada la M assa Crítica amb punt de sor¬ 
tida a la Plaça dels Països Catalans a Sants. La 
marxa s'inicià cap al vespre, amb vint ciclistes 
d'arreu. Amb lemescom «Sense cotxes, sense 
fums» i «Reciclat la moto i fes-te una bici», 
els ciclistes van baixar pel carrer Tarragona, 
per anar a buscar el carrer Consell de Cent 
on s'okupà la totalitat de la calçada. En tot 
moment, els conductors tant de cotxes com 
de motos, es van sentir ofesos i van mostrar 
nerviosisme. Alguns espectadors espontanis 
aplaudiren i algun ciclista s'afegí a la ruta. 
Posteriorment es baixà pel Passeig de Gràcia 
fins arribar a Plaça Catalunya. Una patrulla de 
la guàrdia urbana intentava seguir el comici, 
però li fou difícil. Finalment, després de 
baixar les Rambles i tornar-les a pujar, es 
retornà a Plaça Catalunya on s'intentà una 
performance enmig d'un encreuament, sim¬ 
bolitzant una ofegada general. 

Cal dir que les masses crítiques ja duen fent 
acte de presència a la ciutat des de l'any 
]999, amb períodes de forta activitat i d'al¬ 
tres més passius. S'iniciaren a Barcelona a 
través de les «bici-accions», en què grups de 
sis o set bicis realitzava accions del mateix 
caire que lesque es duen a terme a les mass¬ 
es crítiques actuals. La M assa Crítica es trac¬ 


ta «d'un passeig col·lectiu en bicicleta que se 
celebra en diverses ciutats un cop al mes. (...) 
Té diferents "aromes” d'una ciutat a una 
altra. Existeixen gran varietat d'objectius, 
tamanys, interaccions amb els conductors 
de cotxes i intervencions de la policia.» El 
moviment sorgí a San Francisco, als Estats 
Units a 1992 a partir del simple fet d'uns 
quants cilcistes que es reuniren per protes¬ 
tar contra les condicions de trànsit. Així, des 
de llavors i un cop al mes, es reuneixen al 
mateix indret i a la mateixa hora. El nom de 
Massa Crítica fa refència a la pel·lícula doc¬ 
umental de Ted White al voltant del 
ciclisme "Return of the Scorcher”. Una part 
del documental mostra el fenomen que es 
dóna a la Xina: sovint, els ciclistes no poden 
creuar les interseccions degut al trànsit de 
cotxes i a la inexistència de semàfors, 
Progressivament, més i més ciclistes s'amun¬ 
teguen esperant creuar el carrer i, quan s'a¬ 
consegueix una presència suficient -una 
massa crítica- els és possible moure's tots 
junts aturant el trànsit». La propera Massa 
Crítica ja ha estat convocada amb il·lusió i 
amb ganes de créixer, serà el proper diven¬ 
dres 1 d'octubre a les vuit del vespre a la 
Plaça dels Països Catalans de Sants. Per més 
informació www.masacritica.info. 

OKUPACIÓ I CENTRES SOCIALS 


Presentació d'un nou 

CENTRE SOCIAL A LLEIDA 

Noves okupacions 

a Lleida i Sarrià 

Lleida/ Segrià.- «Després de Kan Parra i d'un 
temps prudencial de silenci, aquest diven¬ 
dres dia 3 de setembre La Gàbia es dóna a 
conèixer. A mitjans d'agost van acabar de 
tirar l'últim edifici que quedava lliure de 
Kan Parra. Els i les okupants van deixar la 
casa quan van tirar la resta d'edificacions, 
els hi van tallar la llum,... Des d'aleshores, és 
a dir, ja fa gairebé dos mesos van okupar una 
nova vivenda que es troba a les afores del 
barri de Pardinyes. És direcció de la car¬ 
retera de Corbins, al Camí de Llívia. Després 
d'un temps prudencial i d'adeqüació de l'es¬ 
pai com a vivenda, ara volem començar a 
dur-hi a terme activitats i donar-li ústambé 
com a Centre Social. Per això, aquest diven¬ 
dres fan un sopar popular i el passi del doc¬ 
umental Fahrenheit 9/11 Us hi esperem!» 
Sarrià/ Barcelona.- «També s'ha produït una 
nova okupació al carrer Angli 90 de 
Barcelona. S'anomenarà "Fracaso escolar” 
per que es tracta de les antigues instal·la¬ 
cions d'una escola.» CSO i Vivenda La Gàbia 

Butlletí setmanal 

Gontra-Infos 


tel: 93.442.62.53 

CORREU electrònic: 

«zitzania@sindominio.net» 


Encara pots comprar 
SAMARRETES DEL FOTUT 2004 
PER L'AUTOGESTIÓ DEL BUTLLETÍ 



Alguns grups d'immigrants sense papers es varen concentrar a les portes del Fòrum 2004 per exigir els seus drets més bàsics. 


10 DE SETEMBRE A LES T9l·l A LA PLAÇA SANT ANTONI DE TÀRREGA 

Cercavila-protesta pel 
judici dels fets de Tàrrega 
















Col·lectius i contrainformació 


Il·legalitzen la celebració de les Festes Alternatives de Vallcarca 

La terminologia "Festes Alternatives" ja 
forma part de la carpeta de "tolerància 
zero" de l'Ajuntament de Barcelona 

Les de Sarrià després de moltes trabes reben els permisos per part de Katv Carreras 



La guàrdia urbana rodejava la plaça per impedir les Festes Alternatives de Vallcarca. 


El CSA Can Barba en 
perill de desallotjament 


Les Festes M ajors 

com a negoci? 

Barcelona.- L'ús públic delscarrersde la ciu¬ 
tat durant les Festes M ajors sembla que no 
acaba de convèncer els interessos de l'ajun¬ 
tament de Barcelona. Durant les Festes de 
Gràcia i les Festes de Sants la criminal- 
ització de les Festes Alternatives organ¬ 
itzades per col·lectius i entitats populars ha 
estat permanentment en boca de respons¬ 
ables polítics com Jordi Portabella, Ricard 
Martínez i Joan Clos. Les acusacions de 
brutícia, soroll i altres subterfugis han estat 
l'excusa utilitzada per qualificar aquests 
actes alternatius que se surten del progra¬ 
ma oficial sobretot pel que fa al contingut 
reivindicatiu i crític amb el consistori, de 
culpables de tots els mals de la Festa Major. 
Una festa major que es financia en tots els 
seus carrers a partir de la venda d'alcohol 
pretén culpabilitzar a les Festes Alterna¬ 
tives de mantenir en estat etílic i sorollós a 
milers de persones un cop s'acaba el toc de 
queda cívic instaurat als carrers de la vila a 
les tres de la matinada? Aquesta és una de 
les preguntes que es fa molta gent després 
de les acusacions municipals. Però darrera 
d'aquest atac a les Festes Alternatives sem¬ 
bla que s'amaga altres interessos que pel 
moment no són massa públics. A les Festes 
Majors es mouen centenars de milers de 
persones i per tant molts milions d'euros, 
Quin en treu profit econòmic? Qui estaria 
interessat en generar una opinió pública 
contrària a l'actual model de festes i que de 
retruc qüestionés el seu model de finança¬ 
ment? Evidentment certs sectors de l'em- 
presariat. Ja fa anys que intenten introduir- 
se a les festes com a garants del seu 
finançament i evidentment com a receptors 
dels seus beneficis, A qui li agradaria unes 
festes majors organitzades i patrocinades 
per empreses, amb garantia de continuït (ja 
que les comissions de carrers tenen una 
mitja d'edat cada cop més elevada), amb 
personal contractat i guarniments publici¬ 
taris? Quants impostos en treuria el consis¬ 
tori? Les Festes Alternatives en aquest con¬ 
text no interessen, treuen mercat. Estirant 
del fil i veient que es parlarà a la reunió 
plantejada per Mascarell i Portabella amb 
les comissions de carrers de Gràcia i Sants 
la propera setmana possiblement se'n 
treurà l'aigua clara. Zitzània 7/ 9/ 04 


Barcelona.- Divendres 3 de setembre, una 
cinquantena d'agents antiavalots van execu¬ 
tar l'ordre de prohibició de les festes de 
Vallcarca decretada pel regidor del districte 
de Gràcia Ricard Martínez. 

Passaven pocs minuts de les quatre de la 
tarda quan els veins de l'avinguda Hospital 
Militar van veure sorpresos com l'enorme 
dispositiu policial acordonava la plaça situa¬ 


da al número 53 amb una cinta que hi posa¬ 
va "Prohibido el paso. Policia". Paral·lelament 
diversos furgons tallaven un dels carrils de 
baixada i un altre de pujada al carrer Bolívar. 
Mentrestant una desena més de furgons es 
situaven a la sortida del Parc Güell. La raó 
del desplegament no era cap operació 
antiterrorista, es tractava d'impedir una 
xocolatada convocada a la plaça a les ]8h. 


Amb aquesta contundència i intimidació 
actuava el districte de Gràcia davant d'un 
centenar de joves concentrats davant de la 
plaça a aquella hora, que van exigir parlar 
amb algun responsable polític cosa que no 
va aconseguir, ja des del mes de març havien 
demanat els permisos per la realització de 
lesfestes i s'havia produït un silenci adminis¬ 
tratiu que de fet significa tal i co m havia pas¬ 
sat altres anys una concessió dels permisos 
com la lògica feia preveure. Però la realitat 
no ha estat així. Desprésde la prohibició i les 
intimidacions dels agents la xocolatada es va 
fer enmig del carrer amb crits com "Fraga ja 
ho deia la calle es mia" o "Prou de coaccions 
contra les festes populars" i finalment es va 
convocar una cercavila de protesta per l'en¬ 
demà a les 20h. En el transcurs d'aquesta 
nova protesta es va comprovar com el solar 
continuava acordonat pels agents antiaval¬ 
ots, sense tan sols deixar accedir als gossos 
dels veins al Pipi-can. La cercavila va pujar i 
baixar en diverses ocasions per l'avinguda 
Hospital M ilitar, amb música de saxofons i la 
presència de diversos capgrossos. 

D'altra banda les festes alternatives de Sarrià 
previstes per l'últim cap de setmana de 
setembre han estat finalment permeses 
després de superar les moltes trabes posades 
per la regidora del districte Katy Carreras. 

Sabadell/ Vallès Occidental.- «El CSA Can 
Barba, local municipal okupat en resposta al 
desallotjament violent del CSA Els M aquis està 
en perill de desallotjament al no arribar a un 
acord amb l'ajuntament. Les negociacions que 
van començar a l'inici de l'estiu van girar entorn 
a les condicions que exigíem per tal d'aban¬ 
donar el Centre Social. Aquestes eren tres: 

1- Que el projecte a desenvolupar per 
l'Ajuntament al local fos un projecte social 
que millorés la ciutat. 

2- Que fos un projecte ferm i no una 
"tapadera" per expulsar-nos del Centre 
Social. Per comprovar-ho vam demanar els 
pressupostos, els permisos i tota la paperas¬ 
sa burocràtica. 

3- Que l'Ajuntament es comprometés a cedir 
un local a totes aquelles entitats que fan ús 
del centre social. Aquest local havia de ser 
autogestionat per aquestes entitats i havia 
d'estar lliure de tot control institucional. 

El projecte de l'Ajuntament consisteix, en 
teoria, en utilitzar l'espai per a desenvolupar 
uns tallers de pintura i de rehabilitació i con¬ 
vertir en un futur el local en un magatzem 
municipal. El gran projecte educatiu que van 
anunciar fa 6 mesos per tal de donar legit¬ 
imitat a un desallotjament per la força ha 
acabat sent això, un magatzem rehabilitat 
gratuïtament pels estudiants d'una escola 
deformació professional. 

La negativa en rotund de l'Ajuntament a les 
dues últimes condicions, la sospita de que 
tampoc complirien la primera, el fet que 
publiquessin reiterats cops noticies falses 


sobre les negociacions i la falta de respecte 
mostrat en les reunions ens han portat a 
trencar de moment la via del diàleg per a 
resoldre el conflicte i a iniciar una campanya 
de denúncia i agitació contra el desallotja¬ 
ment de Can Barba. La convicció de que la 
millor forma de salvar el centre social era 
omplint-lo de vida ens va portar a replante- 
jar-nos la forma de gestionar l'espai i d'or¬ 
ganitzar les activitats. En una assemblea 
oberta on varen participar més d'una trente¬ 
na de persones es va redibuixar el projecte 
de Centre Social Alliberat que es va plantejar 
en un principi i es va decidir continuar, amb 
més força que mai, amb el treball social i de 
transformació que estàvem duent a terme. 
Arribats a aquest punt només ens queda dir 
que no marxarem de Can Barba fins que no es 
compleixin totes les condicions exigides, que 
quan arribi el dia en que els gossos de l'estat 
vinguin a destruir un altre espai de transfor¬ 
mació social els estarem esperant i que un 
cop fora, no passarà gaire temps fins que 
trobem un altre indret abandonat a la merda 
on desenvolupar les nostres activitats, Amb 
la seguretat de que estem seguint el camí 
correcte continuarem lluitant i continuarem 
convidant-vos a venir a Sabadell, a visitar i 
gaudir del Centre Social Alliberat Can Barba. 
El dia del desallotjament hi ha convocada 
una concentració a la Plaça Vallés (al costat 
de Can Barba) a les20:00 i el dissabte següent 
una manifestació a la mateixa hora i el mateix 
lloc. O kupar és resistir, resistir és vèncer.» 

La nova edició del Hackmeeting 
pel proper octubre a Andalusia 

Andalusia.- Els dies 29, 30 , 31d’octubre i lde novembre se celebrarà la 
nova edició del Hackmeeting sota el nom de Hackandalus, entre Casas 
Viejas, Casa de la Paz i la Casa del Pumarejo. ElsHackmeetings«son una 
de les manifestacions més sobresortints de les noves polítiques a 
escala global, indrets en els que es troben tecnologia i política», tal 
com assenyala l'organització que també remarca que aquest tipus de 
trobades «no són només una trobada de hackers. Ni tampoc estan sols 
una trobada de gent interessada en les noves tecnologies i en els seus 
aspectes socials». Amb aquesta, ja seran cinc les edicions del 


Hackmeeting: la primera s'inicià al CSO Les Naus a Barcelona, la sego¬ 
na a Leioa, el tercer a Madrid i el darrer fou a Irunea. El Hackandalus 
consistirà enguany bàsicament en conferències i tallers, apart d’un cicle 
de cinema ciberpunk, una xarxa local i festes, La voluntat d’aquesta 
trobada és la discussió, i prendre aire enmig de «l'ofensiva del "Sistema" 
contra Internet, un espai d’educació i comunicació lliure que no vol 
deixar de ser-ho. (...) La nostra intenció és unir les veus dissidents que 
encara creuen que tenim la força, dins, fora i a través de la xarxa, ani¬ 
mar-nos mútuament, conèixe’ns i discutir les nostres visions. Qui som? 
On volem anar?» Des de l'organització es fa una crida a totes aquelles 
persones que vulguin participar al procés pertal de coordinar la troba¬ 
da. La coordinació també es fa a través d’Internet. Per més informació, 
www.sindominio.net/ hackmeeting, Hackmeeting 7/ 9/ 04 


Lluites laborals 


Demanen elcessamentimmediat del prim er tin ent d'alcaldia Xavier Casas 

Judici a TMB per acomiadament improcedent 
que va provocar el suïcidi d’un treballador 

Barcelona.- «El dia 31de març del 2004 es va suïcidar el conductor d'autobusos Pablo Díez 
després que la empresa d'autobusos de Barcelona TM B l'acomiadés sense motius. TM B cul¬ 
pava a Pablo d'haver robat ID Euros. Els dies 8 i 9 de maig del 2004 els conductors d'auto¬ 
busos vam anar a la vaga demanant responsabilitats als directius d'autobusos que van pren¬ 
dre la fatal decisió d'acomiadar a Pablo Díez. Xavier Casas, president de TM B es va negar a 
posar ordre entre els seus directius assumint tota la responsabilitat de l'afer. El dimarts dia 
14 de setembre es celebrarà el judici contra TM B per acomiadament improcedent. Tots i 
totes les treballadores d'autobusos de TM B hi serem presents. Cessament immediat de Xa¬ 
vier Casas, President dels Transports M unicipals de Barcelona. Dimarts 14 de setembre a les 
9:30 als jutjats de lo social c/ Girona núm. 2, cantonada Ronda Sant Pere.» CGT 7/ 9/ 04 






Repressió 


Lluites d'Arreu 


«Indigeneva, per un món on hi hagi espai pertot els móns» 

Els pobles indígenes demanen el reconeixement dels seus drets 

Ginebra/ Suïssa.- Aquest any serà l'últim del 


La II Trobada sobre la 
Renda Bàsica se cele¬ 
bra paral·lela al dià¬ 
leg del Fòrum sobre 
la mateixa temàtica 

Barcelona.- La II Trobada Internacional 
sobre la Renda Bàsica se celebrarà els prop¬ 
ers dies 17,18 i 19 de setembre al Macba sota 
el lema «Nosaltre no som Fòrum». La troba¬ 
da, organitzada entre d'altres per Baladre, 
coordinadora a l'Estat espanyol de lluites 
contra l'atur, la pobresa i l'exclusió social, 
pretén durant dos dies, discutir sobre cinc 
eixos de treball. Aquestes cinc àrees es con¬ 
soliden al voltant de la vivenda i l'entorn 
urbà, la promoció i defensa dels drets de 
ciutadania, el món infantil, immigració i la 
pròpia renda bàsica, Divendres dia 17 s'ini¬ 
ciarà la trobada a les cinc de la tarda i cul¬ 
minarà diumenge al migdia. Tal com 
assenyala la coordinadora Baladre «en la 
seva definició general, la Renda Bàsica és el 
dret de cada ciutadà a rebre uns ingressos 
periòdics, que asseguren la cobertura de les 
seves necessitats materials independent¬ 
ment de quina sigui la seva situació dins de 
l'esfera productiva». Un dels punts que l'or¬ 
ganització de la trobada vol remarcar és el 
fet que aquesta se celebri paral·lelament a 
un dels diàlegs del Fòrum que sota el títol 
«Drets Humans, necessitats emergents i 
nous compromisos» pretén tractar la 
mateixa temàtica. Per més informació: 
http:/ / redasociativa.org/ baladre 

Independentisme 


Torna la Diada de 
l'Onze de setembre 


Demanen 3 anys i 
6 mesos de presó a 
dos joves de Terrassa 

Terrassa/ Vallès Occidental.- «El cap de set¬ 
mana de la Festa Major de Terrassa del 
20 0 2,30 de juny, una cercavila que desfila¬ 
va pels cèntrics carrers de la vila fou dura¬ 
ment reprimida per la policia municipal 
quan, davant de l'Ajuntament, intentaren 
despenjar les banderes espanyola i europea 
del balcó. L'acte pretenia ser una actuació 
simbòlica com ja és tradició en molts 
pobles, viles i ciutats de les terres catalanes. 
Tanmateix, fruit de la intervenció policial 
set joves van resultar contusionades. Tot i 
no haver-hi identificacions, ni cap detenció, 
actualment hi ha obert un procés judicial 
contra dues persones a les quals els dema¬ 
nen tres anys i sis mesos de presó. Les per¬ 
sones acusades neguen la versió policial i 
afirmen que no es trobaven al lloc dels fets. 
Les dues persones són membres actius de 
diferents col·lectius i moviments socials de 
Terrassa, sobretot en l'okupació. La policia 
ja tenia les seves dades d'actuacions anteri¬ 
ors i al no tenir cap persona identificada ni 
cap prova va optar per triar aquests joves 
com a cap de turc. Davant d'aquests fets 
denunciem la persecució i l'assetjament en 
que estroba el jovent que lluita. 
Considerem que el judici que ha de dur-se a 
terme el 8 de setembre d'enguany als jutjats 
de Terrassa no s'ha de produir mai, ja que és 
un judici polític que lluny de jutjar uns fets 
concrets el que pretén és donar un , tant 
aquests dos joves per tal de desactivar-los 
políticament, com per a totes aquelles per¬ 
sones que pretenen posar de manifest les 
imposicions que pateix el poble egarenc.» 

Solidaritat Anti-repressiva 
de Terrassa 7/ 9/ 04 


Deseni Internacional pels Pobles Indígenes a 
l'ONU. El principal objectiu durant aquests 
deu anys està sent l'arribar a la creació d'un 
fòrum permanent pels pobles indígenes i 
una declaració sobre els drets d'aquesta 
comunitat. Tot i ser cert que el fòrum va ser 
creat per les Nacions Unides, el Projecte de 
Declaració sobre els Drets dels Pobles 
Indígenes està tenint moltes dificultats per 
concretar-se. Al setembre es mantindran 
importants negociacions en referència a 
aquest projecte que aportaria un reconeixe¬ 
ment jurídic internacional i uns mínims 
acords en quant a drets. Per desgràcia hi han 
estats que s'han oposat a aquesta declaració 
que corre el risc de fracassar; és per aquesta 
raó per la que una coordinadora de repre¬ 
sentants indígenes ha fet aquesta crida a 
participar a Indigeneva, unes jornades inter¬ 
nacionals a Ginebra del 17 al 19 de setembre 
per presionar en aquest temps en què es 
prendran decisions d'una importància vital 


Lluites Anticapitalistes 


1D0 detencions a M anhattan 

Nova York/ Eja - El Tribunal Suprem de Nova 
York, va ordenar el passat 3 de setembre l'al¬ 
liberament de centenars de detinguts que 
havien passat 48h o més al centre de deten¬ 
cions de la ciutat. Aquesta decisió va ser 
presa després de que l'ajuntament de Nova 
York es negués a donar l'assistència jurídica 
als detinguts durant les protestes massives 
contra la Convenció Nacional Republicana a 

per les comunitats indígenes. També s'estan 
organitzant arreu del món esdeveniments 
paral·lels fent conèixer les demandes del 
col·lectiu indígena i fent pressió als estats. 

El 1985 el Working Group on Indigenous 
People començà un projecte d'esborrany de 
declaració de drets dels pobles indígenes. El 
1995 es va crear un grup de treball sobre el 
projecte de declaració, una de les iniciatives 
més importants en el que fa referència als 
drets d'aquestes comunitats a nivell interna¬ 
cional. Aquest fa referència, entre d'altres, a 
temes de gran controvèrsia com els drets 
col·lectius, el reconeixement com a pobles 
indígenes en el sentit més complert del ter¬ 
me, el dret a la terra i el dret a l'autodeter¬ 
minació. Tot i que l'adopció d'una declaració 
era un dels objectius del deseni segons el 
consell general de l'ONU, només s'han 
aconseguit aprobar dos dels 45 articles, i 
això va ser ara fa 7 anys. Durant el passat 
setembre, en el moment en què la Comissió 
discutia sobre el projecte de declaració dels 


la que hi van participar més de mig milió de 
persones i que van acabar amb més de 1D0 
detingudes. Aquestes, detingudes majoritàri¬ 
ament durant les manifestacions i accions del 
dimarts 31 van ser retinguts durant més de 
24h sense ésser informats dels seus drets, 
tenir accés a cap advocada ni atenció mèdica 
o menjar, aigua, ni tan sols lloc on dormir. Al 
centre de detencions els retinguts van haver 
de dormir al terra cobert amb benzina, oli i 
d'altres residus tòxics, quedant molts d'ells i 
elles amb cremades a la pell, infeccions i alèr- 
gies. El dimecres a la nit van començar a rebre 
tractament mèdic. Com a forma de protesta 
contra el tracte rebut, les persones detin¬ 
gudes van negar-se a menjar. Diverses associa¬ 
cions d'advocats van iniciar una batalla legal 


pobles indígenes, certs països s'hi van 
oposar fermament, principalment Canadà, 
Estats Units, Nova Zelanda i el Regne Unit, 
pressionant molt fort perquè la declaració 
es veiés privada de la seva essència, particu¬ 
larment amb aspectes crucials com l'apari¬ 
ció del terme «pobles indigenes». 

Tot i això aquest projecte no és nou, és el 
resultat d'un llarg procés entre represen¬ 
tants indígenes i els estats que començà fa 
gairebé 20 anys. Un reconeixement jurídic 
internacional dels seus drets, mitjançant 
l'aprobació d'aquesta declaració, suposaria 
un pas significatiu i necessari; ja que, tot i 
que aquesta declaració no comporta una 
obligació jurídica dels estats, representa una 
responsabilitat moral considerable. S'ha de 
tenir en compte que el Projecte de Decla¬ 
ració sobre els Drets dels Pobles Indígenes fa 
referència a tots els pobles indígenes del 
món. Per més informació pots visitar la web: 
www.collectifsge.ch/ indigeneve 


contra l'ajuntament de la ciutat dimecres a la 
nit, mentre succeïen grans protestes a l'exteri¬ 
or dels jutjats, demanant que el jutge resol¬ 
gués el cas immediatament; aquest va dema- 
nar que totes les detingudes rebessin imme¬ 
diatament un advocat, pero l'ajuntament es 
va negar a donar aquest dret i va interposar 
un recurs contra la decisió, que va ser de¬ 
negat. El conflicte va arribar fins al punt que 
el jutge va demanar l'immediat alliberament 
de les detingudes i quan l'ajuntament s'hi va 
negar el jutjat va ordenar al consistori a pagar 
1000 dòlars de multa per a cada persona que 
hagués estat detinguda més de 24 hores sense 
assistència jurídica. Els detinguts, finalment 
van ser alliberats. 

nyc.indymedia.org +Contra-lnfos 7/ 9/ 04 


Els Fets de Tàrrega 


Últims judicis de la Fira 
de Teatre de Tàrrega 

Lleida/ Segrià - «La comèdia judicial contin¬ 
ua. Després d'onze anys i mig d'instrucció 
(tretze anys des dels fets que van originar 
tot aquest Via Crucis) d'una causa farcida 
d'irregularitats i abusos ens van oferir un 
pacte xantatgista: "Si pagues uns 1500 euros 
i et declares culpable passem la teva causa 
a falta i si no t'enfrontesa de 4 a 6 setmanes 
de judici i a penes entre 2 i 5 anys de presó. 
39 de les 54 persones encausades van cedir 
al xantatge i 15 ens vam plantar davant el 
jutge amb diferents motius ( detencions 
arbitraries, tortures durant les detencions, 
pescripció dels fets, irregularitats diverses 
durant la intrucció...etc.) El passat mes de 
març, en un clar intent de dividir-nos van 
voler fer-nos judicis per separat després 
d'anys de denegar la nul·litat de la causa i la 
seva prescripció amb el principal argument 
de la Unitat de Causa. Vam recórrer i se'ns 
va denegar el recurs. Avui dimarts 7 és el 
primer d'aquests judicis per separat (a hores 
d'ara aquest company ha decidit declarar-se 
culpable i afegir-se al pacte-xantatge ofert 
per la fiscalia i el jutge: el mateix de fa dos 
anys, dijous 9 de setembre hi han tres judi¬ 
cis més, i entre setembre i novembre elsque 
queden.Trepitjant dretsfundamentalspera 
la defensa i fent servir les lleis al seu capri¬ 
ci, mantenint la tònica criminalitzadora 
d'aquests 13 anys, el Jutjat Penal núm. lde 
Lleida,instructordel cas,en la convocatòria 
dels judicis només dóna entre 5 i 15 minuts 
per celebrar cada vista, posant en recerca i 
captura a diverses persones que no han 
pogut ser avisades. Aquest Divendres D us 
convoquem a Tàrrega a les 19 h, a la PI. St. 
Antoni (la de la Biblioteca) a una cercavila 
teatrera per protestar contra aquest malson 
que ja du Banys pendent.» Assemblea de 
detinguts de Tàrrega '917/ 09/ 04 


Barcelona.- Enguany, les celebracions de l'li de setembre tenen varis tenies estrella. Per una banda a ni¬ 
vell institucional, s’originà la polèmica quan Maragall, en un intent de modificar els actes formals de la 
Diada per no veure’s «escridassat», proposà una modificació dels escenaris habituals. Enlloc del monu¬ 
ment de Rafel de Casanoves a la Ronda Sant Pere, les celebracions oficials es duran a terme al Passeig dels 
Til·lers, al Parc de la Ciutadella, al costat del Parlament. Però el canvi d’escenari no fou l’únic, sinó que el 
president electe proposà una desfilada formal dels mossos d’esquadra. La proposta fou titllada fins i tot 
peròmnium Cultural «d’exhibició paramilitar», pel que finalment, el Parlament acabarà comptant amb la 
presència d’una quarentena de mossos que hissaran la senyera que oneja a l’Ajuntament d’Organyà. Per 
altra banda, al carrer, les múltiples manifestacions s'enfocaran en temàtiques diverses, però principal¬ 
ment, seran reivindicades les diferents visions sobre el nou estatut proposat per la Generalitat i la carn - 
panya que ja ha estat iniciada sobre el vot en contra en el futur referèndum de la Constitució Europea, 
que no contempla la nacionalitat catalana ni inclou el català com a llengua europea. Al marge de la 
temàtica nacionalista, la Constitució Europea pretén ampliar lescompetències en seguretat i defensa de 
la Unió, incloent com article la creació de l’Agència Europea d’Armament. Contra-lnfos 7/ 9/ 04 


:^sL'oratge de la setmana vinent 



Durant aquesta setmana les temperatures seguiran estables, amb una mica de xafogor però lluny de la calor estiuenca. 
Els cels en general estaran bastant núvols, amb més ambient assoleïat entre dimecres i dijous. Les pluges poden 
tornar especialment el divendres al matí i el dissabte a la tarda-nit. L’ambient núvol pot continuar diumenge i dilluns. 


Indigeneva +Contra-lnfos 7/ 9/ 04 

















































